section_heading: Formiranje
paragraph_text: Nakon uspjeha prvih Waffen SS divizija u Poljskoj i na zapadnoj fronti, donesena je odluka za povećanje broja SS divizija u njemačkim oružanim snagama. Zahvaljujući velikom priljevu stranih dobrovoljaca, posebno iz Danske, Belgije, Nizozemske, Švedske i Norveške odlučeno je formiranje dobrovoljačke divizije pod zapovjedništvom njemačkih časnika.